open-index/open-wikipedia-markdown huggingface dataset:
Football League One 2009–2010

Sesongen begynte 8. august 2009 og avsluttet i mai 2010. Regjerende mester var Leicester City som rykket opp til Football League Championship 2009–2010.

Charlton Athletic, Norwich City og Southampton rykket ned fra Football League Championship 2008–2009 til årets League One.
Brentford, Exeter City, Wycombe Wanderers og Gillingham rykket opp fra League Two til denne sesongen.

## Tabell

*Oppdatert 8. mai 2010*

2Rykket opp gjennom playoff
2Southampton startet med –10 poeng grunnet økonomiske problemer.
3Hartlepool er trukket tre poeng for å ha brukt en spiller de ikke kunne bruke.

## Playoff

Millwall, Charlton Athletic, Swindon Town og Huddersfield spilte kvalifiseringsspill. Millwall og Swindon møttes i finalen 29. mai på Wembley og  Millwall vant 1-0 etter mål av Paul Robinson etter 39 minutter.

### Finale

### Semifinaler

## Resultatoversikt
*Hjemmekamper vannrett
*Bortekamper loddrett

## Stadioner

## Kilder
* Resultater uk.soccerway.com
Pete Docter

**Peter Docter** (født 10. august 1968) er en filmregissør, animatør og manusforfatter fra Bloomington, Minnesota, USA. Han er best kjent for å ha regissert filmene *[[Monsterbedriften]]* og *[[Se opp]]*, og han har vært en nøkkelperson og viktig samarbeidspartner hos Pixar Animation Studios de siste tyve årene. Han har blitt nominert til fire Oscar, tre Annie Awards (vunnet to) og en BAFTA for beste barnefilm (som han vant). Han har beskrevet seg selv som en «nerdete gutt fra Minnesota som liker å lage tegnefilmer».

## Filmografi
* *[[Se opp]]* (2009) – Regissør
* *[[WALL-E]]* (2008) – Historie
* *[[Mike's New Car]]* (2002) – Regissør / Historie
* *[[Monsterbedriften]]* (2001) – Regissør / Historie 
* *[[Toy Story 2]]* (1999) – Historie
* *[[Toy Story]]* (1995) – Historie

## Referanser


## Eksterne lenker
* 
* Pixar Animation Studios nettside
* Pete Docter hos *[http://pixar.wikia.com/wiki/ Pixars Wiki]*
Odense stadion

**Fionia Park**, på folkemunne *Odense stadion*, er et fotballstadion i Odense, Danmark. Anlegget ble innviet i 1941, og er hjemmebane for Odense Boldklub, samt som nasjonalarena med jevne mellomrom. 

Odense byråd besluttet i 1996 en ombygging av Odense stadion, og arbeidet startet på slutten av samme år. De nye tribunene stod klar i september 1997, med nye sitteplasser til erstatning får ståplasser. I 2004 ble det lagt undervarme i banen på Fionia Park. 

I 2005 kjøpte OB hovedtribunen av Odense kommune, hvor man bygde en ny tribune som var større og med bedre VIP-fasiliteter. Man startet byggingen vinteren 2004, og ble avsluttet sommeren 2005. Arenaen er blant de beste i Danmark, og oppfyller alle de nødvendige kravene til europacup-spill. 

Fionia Park består av fire tribuner:
* Carlsberg-tribunen: 2771 plasser (VIP tribune)
* Fyens Stiftstidende-tribunen: 3496 plasser (hjemmefans)
* Switch.dk-tribunen: 4764 plasser
* Fionia Bank-tribunen: 2932 plasser (familie- og bortefans)

Navnerettighetene til Odense stadion ble i 2005 kjøpt av Fionia Bank, og skiftet dermed navn til Fionia Park til utgangen av 2009. Siden er denne avtalen forlenget til utgangen av 2014.

Tilskuerrekorden etter ombyggingen er fra 11. mai 2009, hvor OB møtte FC København. 15&nbsp;486 tilskuere så kampen som OB vant 3-2.
Flere konserter er blitt arrangert på stadionet, og sommeren 2007 spilte Elton John her.
Marina Silva

**Maria Osmarina Marina Silva Vaz de Lima** (født 1958) er en brasiliansk politiker og miljøvernforkjemper. Hun er kjent for sin suksess i å redusere avskoging av Amazonas.

## Biografi
Marina Silva vokste opp som en av tolv søsken i en gummitapperfamilie i delstaten Acre i Brasil. Som 16-åring ble hun sendt til Rio Branco for behandling av hepatitt. På dette tidspunktet var hun analfabet. Etter dette, arbeidet Silva som hushjelp. Samtidig lærte hun å lese, fikk offentlig skoleplass, og begynte å studere historie. I løpet av denne tiden ble hun påvirket av miljøaktivisten Chico Mendes, og ble selv en forkjemper for regnskogen i Amazonas. I 1994 ble hun som den yngste kvinnen noensinne valgt til senator i Brasils nasjonalforsamling. Hun jobbet deretter som miljøvernminister i Lulas regjering fra 2003 til 2008, da hun gikk av i protest mot motstanden mot avskoging. Marina Silva tilhørte partiet Partido dos Trabalhadores, men byttet i 2009 til Partido Verde. I 2013 meldte hun seg inn i Partido Socialista Brasileiro. Hun ble i april 2014 lansert som Eduardo Campos' visepresidentkandidat ved valget i 2014. Etter at Campos døde i en flyulykke 13. august 2014 rykket hun opp som presidentkandidat. Hun fikk tredje flest stemmer i presidentvalget 2014, etter sittende president Dilma Rousseff og Aécio Neves. Hun har vært miljøvernminister siden 2023. 

## Miljøpolitikk
Marina Silva har ført en hard linje overfor ulovlig skogbruk. I perioden 2004–2007 ble avskogingen redusert med 60 %.

## Priser
* Goldman Environmental Prize, 1996
* Champion of the Earth, FN, 2007
* Sofie-prisen, 2009

## Referanser


## Eksterne lenker
*
Hugo Hofstad

**Hugo Hofstad** (født 28. november 1904, død 13. januar 1979)
var en norsk fotballspiller, kjent fra landslaget.

Han overtok etter Sigurd Wathne for Brann og vant
Norgesmesterskapet i fotball for herrer 1923 og
1925.
For Norges herrelandslag i fotball fikk han 12 kamper i perioden 1923-26,
Her overtok han etter nevnte Sigurd Wathne og ble etterfulgt av Henry «Tippen» Johansen.
Det var siste gang Brann-keepere representerte landslaget inntil Håkon Opdal i 2007.  Hofstad var kaptein i 1929 under trener Kelly von Huddersfield, blant
annet da laget tok imot sveitsiske FC Basel.

## Referanser


## Eksterne lenker
*
Sherlock-prisen

**Sherlock-prisen** (Svensk navn: *Sherlock-priset*) er en svensk litteraturpris som ble utdelt – av avisen Expressen for årets beste svenska detektivroman. Prisen fikk navn etter Arthur Conan Doyles detektiv Sherlock Holmes. Prisen ble lagt ned på slutten av 1980-tallet da Expressens kulturredaksjon syntes at detektivromansjangeren hadde blitt altfor svak.

## Liste over prisvinnere

## Kilder
*Bo Lundin, *Spårhundarna*, Rabén & Sjögren, 1973

## Eksterne lenker
* http://expressen.se/kultur/2.397/1.535380
Honningurt (slekt)

se teksten

**Honningurt** (*Phacelia*) er en stor planteslekt med ca. 200 arter. De er utbredt i Nord-Amerika og Sør-Amerika, men med tyngdepunktet i det vestlige USA. Siden mange av plantene brukes som prydplanter, finnes de også i andre verdensdeler. Slekten betraktes som hørende til rubladfamilien og underfamilien honningurtfamilien. Derimot er det tvil om hvorvidt familien skal plasseres direkte under *Euasterider I*, eller om den skal anbringes i en bestemt rublad-orden. Plantene trives i de fleste jordtyper, og er dermed kravsmå med tanke på jordas surhetsgrad og næringsinnhold.

Arterne er ettårige, toårige eller stauder med en opprettet vekst og mer eller mindre tydelig behåring. De skruestilte bladene kan være både sammensatte og hele. Blomstene er samlet i enden av stengelene, og de er ensidige og ofte innrullede. Blomstene er regelmessige og femtallige med klokkeformede, hvite, blå eller fiolette kronblader. Fruktene er behårede kapsler.

For personer med anlegg for overfølsomhet kan det være ubehagelig å røre ved en av slektens arter. Plantene inneholder nemlig stoffet geranylhydrokinon, som kan gi utslett og kløe.

## Arter

Slekten omfatter mange dyrkede arter som brukes både som prydplanter og som nektarkilder.

* *Phacelia argentea*
* *Phacelia argillacea*
* *Phacelia bicolor*
* *Phacelia brachyloba*
* *Phacelia californica*
* *Phacelia campanularia*
* *Phacelia capitata*
* *Phacelia corymbosa*
* *Phacelia crenulata*
* *Phacelia douglasii*
* *Phacelia dubia*
* *Phacelia formosula*
* *Phacelia glandulosa*
* *Phacelia grisea*
* *Phacelia hastata*
* *Phacelia heterophylla*
* *Phacelia humilis*
* *Phacelia imbricata*
* *Phacelia insularis*
* *Phacelia integrifolia*
* *Phacelia inundata*
* *Phacelia linearis*
* *Phacelia malvifolia*
* *Phacelia minor*
* *Phacelia nemoralis*
* *Phacelia neomexicana*
* *Phacelia parryi*
* *Phacelia patuliflora*
* *Phacelia purshii*
* *Phacelia robusta*
* *Phacelia rupestris*
* ''Phacelia tanacetifolia''
* *Phacelia viscida*

## Eksterne lenker
*
Ron Cyrus

**Ronald Ray «Ron» Cyrus** (1935–2006) var en populær demokratisk politiker og offentlig ansatt i Greenup County i Kentucky. Han var faren til den amerikanske country sangeren Billy Ray Cyrus og bestefaren til Miley Cyrus.

## Referanser
Karyn de Laine Bennett-Lund

**Karyn de Laine Bennett-Lund** (1952–2009) var en norsk-amerikansk journalist som var ansatt i CBS og NRK. For befolkningen i Norge ble hun mest kjent som programleder i kulturprogrammet *[[Migrapolis]]*, som hun var med på å starte i 1997. 

Bennett-Lund vokste opp Sør-Carolina og New York. 

Hun startet sin journalistiske karriere i 1972 som produksjonsassistent på radiostasjonen WRFN-FM i Nashville, dette gjorde hun samtidig mens hun studerte ved Fisk University. Etter hvert fikk hun jobb i CBS, hvor hun arbeidet i mange år. Som ansatt i CBS laget hun blant annet en reportasje om Mossads drap på en person på Lillehammer i 1973, og mottok Emmy-prisen for dette programmet.

Hun kom til Norge i 1980-årene hvor hun etterhvert ble ansatt i NRK.

## Referanser
Tropiske sykdommer

**Tropiske sykdommer** er sykdommer som er vanlige eller spesielle for tropene og subtropiske områder. Disse sykdommene er mindre vanlig eller ikke forekommende i tempererte områder, vanligvis grunnet kjølige årstider som gjør at smittebærende insekter går i dvale. 

Den vanligste tropiske sykdommen er malaria, og det er anslått at 2 millioner mennesker dør av den hvert år. 

Andre vanlige sykdommer er:

*Dysenteri
*Kolera
*Gulfeber
*Sovesyke
*Hepatitt	
*Flekktyfus

## Eksterne lenker
* 
* WHO Neglected Tropical Diseases
* Drugs for Neglected Diseases Initiative
* WHO Tropical Disease Research homepage
* Tropical diseases from Maya Paradise, The Río Dulce, Guatemala Information Web Site
* American Society for Tropical Medicine and Hygiene
* Travelers' Health – National Center for Infectious Diseases – Centers for Disease Control and Prevention
* Professor Andrew Speilman, Harvard School of Tropical Medicine Freeview Malaria video by the Vega Science Trust.
* Rob Hutchingson, Entomolgoist, London School of Tropical Medicine, Mosquitoes  Freeview 'Snapshot' video by the Vega Science Trust.
Mons Mjelde

**Mons Olaisson Mjelde** (født 8. april 1905 i Haus på Osterøy, død 12. oktober 1994 i Larvik) var en norsk skøyteløper. Som 8-åring flyttet han til Kongsberg. Han gikk sitt store gjennombrudd i 1925, da han satte ny verdensrekord på 500 meter med tiden 45,9. Hans beste plasseringer i internasjonale mesterskap er en sjetteplass fra  allround-VM 1928 i Davos. Fem år senere ble han nummer 7 under VM i Trondheim. Hans beste NM-plassering var en andreplass fra 1933.

På 1940-tallet var han også skøytetrener i Danmark. Han bodde mye av livet i Larvik, og arbeidet blant annet for å få Norges andre kunstisbane for hurtigløp til Larvik. 

## Referanser


## Eksterne lenker
*
Mount Hood

**Mount Hood** (kalt *Wy'east* av indianerstammen Multnomah) er et fjell og en stratovulkan på grensen mellom Clackamas County og Hood River County i delstaten Oregon. Den ligger rundt 80 kilometer sørøst for Oregons største by, Portland. Fjellet har en høyde på  meter over havet.

## Referanser
Rhododendron (andre betydninger)

**Rhododendron** kan referere til:

* Rhododendron er en gruppe planter i lyngfamilien
* MV Rhododendron, en ferge fra Washington
* Rhododendron, et lite sted i delstaten Oregon, Amerikas forente stater
* Rhododendron State Park, en park i Fitzwilliam, New Hampshire
Rhododendron (Oregon)

**[[Rhododendron]]** er et lite sted i Clackamas County i delstaten Oregon. Det ligger rett ved Welches. Rhododendron ligger rundt 17 kilometer fra Mount Hood, det høyeste fjellet i Oregon.
10. serierunde i 2. divisjon avdeling 4 2009

**10. serierunde i 2. divisjon avdeling 4 2009** startet 19. juni og ble avsluttet med to kamper 22. juni.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Balboa (Panama)

**Balboa** er en bydel i Panama by. Bydelen liger ved Panamakanalens utløp i Stillehavet.

Byen er oppkalt etter den spanske conquistadoren Vasco Núñez de Balboa, som reiste over Stillehavet. Til og med 1979 var byen det administrative seteret for Panamakanalsonen, noe som innebar at USA hadde full kontroll over området.

## Referanser


## Eksterne lenker
*
Schullströmprisen

**Schullströmprisen** (Svenske navn: *Schullströmska priset* eller *Schullströmska priset för barn- och ungdomslitteratur*) er en svensk litterær pris på 85 000 SEK (2008) som er blitt delt ut hvert annet år siden 2002 til en fremstående forfatter av barn- eller ungdomslitteratur. Prisen deles ut av Svenska Akademien.

## Liste over prisvinnere

## Referanser
NOU 2009: 19, Kapitalfluktutvalget

**NOU 2009:19 «Skatteparadis og utvikling &ndash; tilstand, analyser og tiltak»** er en norsk offentlig utredning (NOU) fra et utvalg som ble oppnevnt ved kongelig resolusjon 27. juni 2008 for «utrede de lukkede jurisdiksjoners funksjon i forhold til kapitalflukt fra utviklingsland.» Utvalget overrakte sin innstilling til miljø- og utviklingsminister Erik Solheim 18. juni 2009 og ble referert til som **«Kapitalfluktutvalget»**.

Utvalget ble ledet av professor Guttorm Schjelderup fra Norges Handelshøyskole. De øvrige medlemmene var Alexander Cappelen, Morten Eriksen, Odd-Helge Fjeldstad, Marte Gerhardsen, Eva Joly, Lise Lindbäck, Jon Gunnar Pedersen, Anne Fagertun Stenhammer og Ragnar Torvik.
  
## Forslag
Utvalget foreslo en mer offensiv utviklingspolitikk med fokus på å sikre fattige land større skatteinntekter og redusere mulighetene for omfattende korrupsjon. Norge burde innføre kontroll av nordmenn som registrerer selskaper eller åpner kontoer i skatteparadis. 

### Norfund
Statens investeringsfond for næringsutvikling i utviklingsland (Norfund) fikk omfattende omtale i rapporten. Praksisen med å investere gjennom skatteparadis ble foreslått avviklet over en treårsperiode. 

I forbindelse med fremleggelsen av innstillingen uttalgt uttalte Erik Solheim: «Vi kan ikke la Norfund investere norske bistandsmidler via skatteparadis samtidig som vi ønsker å bekjempe dem».

### Andre forslag fra Kapitalfluktutvalget
* utrede muligheten for at norske flernasjonale selskap bør gi mer detaljerte årsregnskap
* bedre reglene mot internprising
* opprette et norsk kompetansesenter om skatteunndragelse
* utvikle nettverk for å øke internasjonalt press
* endre skatteavtaler slik at det er et selskaps reelle virksomhet som bestemmer hvor det skal beskattes
* få på plass en internasjonal konvensjon for å bekjempe de skadelige strukturene i skatteparadisene
* støtte arbeidet med å utvikle nye internasjonale standarder for god skattepraksis gjennom Organisasjonen for økonomisk samarbeid og utvikling (OECD)

## Referanser
Sullivan & Cromwell

**Sullivan & Cromwell LLP** er et internasjonalt advokatfirma, med hovedkontor i New York. Firmaet er et av de mest prestisjefylte og lønnsomme advokatfirmaer i verden. Firmaet har ca. 700 advokater på 12 kontorer i Asia, Australia, Europa og USA. Sullivan & Cromwell ble stiftet av Algernon Sydney Sullivan og William Nelson Cromwell i 1879.

## Referanser


## Eksterne lenker
* Sullivan & Cromwells hjemmeside
* LawPeriscope Profile 
* Vault.com Profile
Brian Jacques

**James Brian Jacques** (født 15. juni 1939, død 5. februar 2011) var en britisk forfatter som hovedsakelig skrev romaner for barn og ungdom, ofte med et preg av det fantastiske. Hans historier om klostret Redwall, hvor første roman kom i 1986, har derimot mange voksne lesere. En annen bokserie er *Castaways av Flying Dutchman*. Han har også utgitt to samlinger med noveller, *The Ribbajack & Other Curious Yarns* og *Seven Strange and Ghostly Tales*. Hans romaner har solgt mer enn 20 millioner kopier verden over og blitt oversatt 28 språk.

Jacques hadde også musikalske interesser. På 1960-tallet opprettet han en folkemusikkgruppe, The Liverpool Fishermen. Den besto av ham selv og hans to brødre. Han var vert for et radioprogram kalt *Jakestown* på BBC Radio Merseyside fra 1986 og fram til 2006. Det spilte utvalg fra hans favorittoperaer.

## Referanser


## Eksterne lenker
* 
* The Redwall Wiki – et samarbeid om et ressurssenter for Redwall-bokserien
* Sullivanet  – uoffisiell Redwall Encyclopedi
Jan Moen

**Jan Moen** (født 2. februar 1933, død 27. februar 1995) var en svensk forfatter.

## Forfatterskap
Moens forfatterskap var mangesidig. I  debuterte han med romanen *[[Och så föll regnet]]*. Han har også skrevet kriminalromaner, drama, musikaler, lærebøker, barne- og ungdomsbøker samt populærhistoriske bøker. Han samarbeidet blant annet med Evert Lundström (kriminalromaner, under pseudonymet *[[Julius Bark]]*) og med K. Arne Blom (populærhistorie, blant annet *Snapphaneboken*, 1987), og med mange svenske kriminalforfatter under det felles pseudonymet Bo Lagevi. Moen, som siste  delen av sitt liv bodde i en skånegård i Vejby, ga ut flere bøker med lokalhistorisk tilknytning: *Bjärebygd* (om Båstad, 1985), *[[Luntertun]] – en försvunnen stads historia* (om den meddelaldertidsby som foregikk Ängelholm, 1985), og den store *Barkåkra - kyrkan, byarna, socknen*, 1988. Han medvirket også i *Ängelholm – en hembygdsbok*. Moen var medlem av Skånska Deckarsällskapet.

## Bibliografi
* Kyrka och kultur 1993 (sammen med K. Arne Blom)
* Stormän och strider 1992 (sammen med K. Arne Blom)
* Byar och bönder 1991 (sammen med K. Arne Blom)
* Städer och stadsbor 1990 (sammen med K. Arne Blom)
* Medeltida liv i Skåneland
* Dykaren i ceibaträdet 1990
* Barkåkra 1988
* Silverskeppet 1988
* Kanonaden i Båstad 8-8 1788, 1988
* Snapphaneboken 1987 (sammen med K. Arne Blom)
* Luntertun 1985
* Apjakten 1985
* John Moe dubbelagent 1985
* Bjärebygd 1985
* Primus-Sievert AB 1882–1982, 1981
* Någon måste dö 1981
* Honduras 1979
* Skulle jag dö 1978
* Anna och presenten från Kreta 1978
* En blues från Hongkong 1976
* Mer om USA 1971
* Främre Indien 1968
* När pappa var liten, var han en korthårig popidol 1968
* Kreta 1968
* USA 1967
* När pappa var liten, var han liten som en tändsticka 1966
* Vila vid denna källa 1965
* Under lindarna 1962
* Och så föll regnet 1961

## Priser og utmerkelser
*  – Lengertz litteraturpris 
*  – Sherlock-prisen

## Referanser
Martyrenes dag (Panama)

**Martyrenes dag ** er en hellig i Panama til minne om opprøret over suvereniteten til Panamakanalsonen 9. januar 1964. Opprøret startet etter at Panamas flagg ble revet i stykker under en konflikt mellom panamaniaske studenter og kanalsonens politi, over retten til å bruke Panamans flegg ved siden av USAs flagg. Opprøret blir karakterisert som en viktig faktor i USAs beslutning om å overføre kontrollen over kanalsonen til Panama gjennom Torrijos-Carter-traktaten i 1977.
Lido

**Lido** kan referere til:
* Lido di Venezia, en 18 km lang sandbanke i Veneziabukta
* Lido (artist) (f. 1992), en norsk artist
Henry Allingham

**Henry William Allingham** (født 6. juni 1896, død 18. juli 2009) var en superhundreåring, verdens eldste mann og den eldste overlevende veteranen fra den første verdenskrig. 29. mars 2009 ble han den eldste mannlige briten gjennom tidene, da han på denne datoen ble eldre enn forgjengeren John Evans som døde 112 år og 295 dager gammel. 13. februar 2007 ble han Storbritannias nesteldste person, han er også Europas tredje eldste person og den eldste mannen i Europa. Han ble verdens eldste mann da japaneren Tomoji Tanabe døde 19. juni 2009.

Henry Allingham døde 113 år og 42 dager gammel, mens han sov. Han etterlot seg fem barnebarn, tolv oldebarn, 14 tippoldebarn og ett tipptippoldebarn gjennom sin datter Jean (1923–2001). Etter hans død kom det også frem at han etterlot seg en datter på 89 år, som også har etterkommere. Dette kom overraskende på de fleste da alle trodde at begge hans døtre var døde.

## Referanser
Mel Smith

**Mel Smith** (født **Melvin Kenneth Smith**; 3. desember 1952 i Chiswick, London, England, død 19. juli 2013 i London) var en britisk komiker, skuespiller, manusforfatter og regissør.

Smith er kjent fra TV-programmene *[[Not the Nine O'Clock News]]* (med Rowan Atkinson) og *[[Alas Smith and Jones|Smith and Jones]]*, i begge programmene medvirket også Griff Rhys Jones. Smith medvirket blant annet i *[[Hjelp, vi må på ferie til Europa]]* (1985) og kultfilmen *[[Prinsessebruden (film)|Prinsessebruden]]* (1987). Han regisserte også noen filmer, for eksempel *[[Bean – Den store katastrofefilmen]]* (1997).

I 1987 spilte Smith inn en coverversjon av julesangen «Rockin' Around the Christmas Tree» sammen med Kim Wilde. I 2006 deltok de i samme episode av TV 2-programmet *[[Gylne tider]]*.

Han studerte ved New College, University of Oxford.

## Referanser


## Eksterne lenker
*
Erik Just Olsen

**Erik Just Olsen** (født 1946) er en norsk tidligere fotballspiller. Han var i 1968 og 1969 i Brann, der han spilte til sammen 8 kamper. I 1972 ble han spillende trener for Os Turn Fotball, som spilte i 3. divisjon. Det ble starten på en ny æra for klubben. Med Erik Just Olsen som spillende trener klatret klubben opp til 1. divisjon i løpet av 3 år. Oppholdet i 1. divisjon varte bare én sesong for Just Olsen og Os. Samme år (1975) fikk han 3 lamdskamper for . Han noterte seg for en scoring i kampen mot  der Norge tapte 1–3.

## Eksterne lenker
*
Lars Arne Ryssdal

**Lars Arne Ryssdal** (født 17. januar 1964 i Måløy i Nordfjord) er en norsk organisasjonsmann og politiker (H).

Han vokste opp på Åsane i Bergen. Han er sønn av farmasøytene Arne Arthur Ryssdal og Ingerid Boge Ryssdal. Han gikk naturfaglig linje ved Åsane gymnas 1979–1982 og utdannet seg til sivilingeniør i datateknikk ved NTH i Trondheim 1982–1988.

Mens han studerte, var han ordfører i Studenttinget i Trondheim våren 1985, styreleder i Studentsamskipnaden i Trondheim 1986–1987, formann i Norges Konservative Studenterforbund 1986–1987 og formann i Nordens Konservative Studentunion 1987–1989. Ryssdal var ansatt som generalsekretær i Unge Høyre 1989–1990. 

I 1990 flyttet han tilbake til Bergen, hvor han ble førstekonsulent i EDB-avdelingen i Fiskeridirektoratet og stipendiat ved NHH. Ryssdal var vararepresentant til Stortinget fra Hordaland i periodene 1993–1997 og 1997–2001, og møtte i alt et halvt år på Stortinget.

Ryssdal var ansatt som leder for Høyres politiske avdeling 1994–1995 og sekretariatsleder i Høyres stortingsgruppe 1996–2001. Han var statssekretær for statsråd Victor Norman i Arbeids- og administrasjonsdepartementet 2001–2004, direktør for næringspolitikk og miljø i Oljeindustriens Landsforening 2004–2010 og generalsekretær i Høyre 2010–2016.

I 2016 ble han ansatt som direktør for bystyresekretariatet i Oslo kommune.

## Referanser


## Eksterne lenker
* 
*
Skånska Deckarsällskapet

**Skånska Deckarsällskapet** ble grunnlagt i  av en gruppe Skånebaserte kriminalforfattere og litteraturkritikere. Etter at selskapet hvilte på slutten av 1980-tallet oppstod det igjen i  og var siden aktiv fram til , da det ble helt lagt ned.

*P.G. Peterson
*Maj Sjöwall og Per Wahlöö (de var bare med under planleggingsstadiet)
*Jan Mårtenson
*Elisabet Kågerman
*Jean Bolinder
*Anders Hellén
*Torbjörn Stålmarck
*Jan Moen
*Evert Lundström
*Jenny Berthelius
*Sven Sörmark
*Tord Hubert
*K. Arne Blom
*Per Olaisen
*Lars Jannedal

## Bibliografi ([[antologi]]er)
*Skånska brottstycken (1976)
*Skånska brott och herresäten (1977)
*Skånska brottsjöar (1978)
*har man sagt B... (1981)
*Tur och otur (1982)
*Skånska julmord (1983)
*På jakt: en antologi kriminalnoveller i jaktmiljö (1984)
*Sherlock Holmes i Skåne (1995)
*Bland djur och odjur: Skånska Deckarsällskapet i Skånes Djurpark (1995)
*Skånska sillamord (1995) (sammen med Skånska Sillaacademien)
*Skånska gåsamord (1996) (sammen med Skåneländska Gastronomiska Akademien)
*Skånska julmysterier (1998)
Jyutping

**Jyutping** (kinesisk: 粵拼) er et system for transkripsjon av kantonesisk som ble utviklet av LSHK (*Linguistic Society of Hong Kong*) i 1993. Navnet *Jyutping* er en forkortelse som består av de første stavelsene i ordene *jyutjyu* (粵語, «kantonesisk») og *pingjam* (拼音, «fonetisk alfabet»).

## Initialer

## Finaler

* Finalene *m* og *ng* kan også forekomme som frittstående stavelser.
* Finalene *eu*, *eng* og *ep* forekommer bare i hverdagsuttale.

## Toner

Kantonesisk har så mange som elleve toner. Fire av dem befinner seg parvis i komplementær distribusjon og regnes derfor sammen. Videre er tre av tonene ekstra korte toner som slutter i en glottal plosiv (stavelser som slutter med *p*, *t* eller *k*). De regnes etter Jyutping ikke som separate toner (noe de gjør ifølge Yale-systemet). Jyutping identifiserer således seks forskjellige toner som markeres med sifrene 1–6.

## Sammenligning med Yale-systemet

* Digrafene *eo* og *oe* representerer /ø/ og /œ:/. De befinner seg imidlertid i komplementær distribusjon og skrives begge som *eu* i Yale.
* /j/ skrives som *j* i Jyutping men *y* i Yale.
* /ts/ skrives som *z* i Jyutping men *j* i Yale.
* /tsʰ/ skrives som *c* i Jyutping men *ch* i Yale.
* I stavelser der *yu* ikke foregåes av noen konsonant så plasseres et *j* foran i Jyutping.
* Yale markerer vanligvis toner med diakritiske tegn samt bokstaven *h*, mens Jyutping alltid benytter siffer.

## Eksterne lenker

* CantonIM, en innmatingsmodul for Mac OS X
* The CantoDict Project , en kantonesisk–mandarinkinesisk–engelsk ordliste
Meyer-Wempe

**Meyer-Wempe** er et romaniseringssystem for kantonesisk utviklet av to katolske misjonærer i Hongkong, Bernhard F. Meyer og Theodore F. Wempe under 1920- og 1930-årene.

## Initialer

* Distinksjonen mellom de alveolare sibilanter (,  og ) og de alveolopalatale sibilanter (,  og ) er gått tapt i moderne kantonesisk, men den fantes fremdeles på den tid da dette systemet ble utviklet.  

## Finaler

* Finalene *m* og *ng* kan kun benyttes som frittstående nasale stavelser.

## Tonet
Til forskjell fra de fleste romaniseringssystemer for kantonesisk angir Meyer-Wempe inngangstonene for totalt ti tonet.
Sam Eydes plass

**Sam Eydes plass** er en åpen plass foran Arendal rådhus og kulturhus i Arendal sentrum.

Før 2005 var plassen Rutebilstasjonen i Arendal, med oppstillingsplass for busser og ekspedisjonsbygning der hvor Arendal kulturhus står i dag. Tidlig på 1900-tallet var plassen havneområde foran Malmbrygga og denne havna ble på slutten av 1940-tallet gjenfylt med sand. Kittelsbukt gikk helt inn mot Peder Thomassons gate der det var kaifront.

Plassen ble anlagt i forbindelsen av byggingen av nytt rådhus og kulturhus som ble ferdigstilt i 2005. Rundt plassen er det holdeplasser for buss samt drosjer. Det er laget en amfi mot sør, bestående av trapper. Plassen er belagt med stein, og er sammen med Kanalplassen og Arendal torv et av Arendal sentrums tre sentrale byrom.

Plassen brukes blant annet under større utendørskonserter, og er hovedscene for jazz- og bluesfestivalen Canal Street. 

Barnetoget 17.mai starter i Barbu og ender (fra 2015) på Sam Eydes plass hvor det er taler for dagen.

Plassen er oppkalt etter ingeniøren og industriherren Sam Eyde (1866&ndash;1940) som var oppvokst i familiens kjøpmannsgård nederst i Vestregate. 

## Referanser
Badjävlar

***Badjävlar*** er en svensk TV-film fra 1971 produsert for SVT. Filmen handler om at rike direktører fra Stockholm hensynsløst utnytter småsteder på Sveriges østkyst som sitt ferieparadis. Filmen tar åpenbart lokalbefolkningens side, særlig den lokale arbeiderklassens, som overkjøres i jakten på sommerboliger.

Filmen vakte oppsikt på grunn av den satiriske skildringen av konflikten mellom fastboende og tilreisende.

Den ble innspilt i Öregrund og Östhammar.

## Musikk i filmen
Gjennom hele filmen er det lagt inn avbrudd eller pauser i handlingen, i form av sanginnslag med Finn Zetterholm og Bengt Sändh. En av sangene i filmen har tittelen *Sådan är kapitalismen*.

## Rolleliste (utvalg)

## Referanser


## Eksterne lenker
*
Austin Lane Poole

**Austin Lane Poole** (født 6. desember 1889, død 22. februar 1963) var en britisk historiker med middelalderen som spesialfelt.

Han kom fra en imponerende akademisk slekt, sønn av Reginald Lane Poole (arkivar ved University of Oxford), nevø av Stanley Lane Poole (professor i arabisk ved Trinity College i Dublin), og sønnesønn av Reginald Stuart Poole (professor i arkeologi ved University of Cambridge). 

Austin Poole studerte ved Magdalen College School og Corpus Christi College ved Oxford, og ble senere lærer ved Selwyn College og St John's College ved Cambridge. Han ble medlem og senere president ved sistnevnte fakultet (1947–1957), hvor han fra 1913 underviste i moderne historie. Han var også medlem av Corpus Christi. Han ga sin Ford-forelesning i 1944; *Obligations of society in the 12th and 13th centuries*.

Under den første verdenskrigen tjenestegjorde han som løytnant i Gloucestershire Regiment.

Austin Poole skrev det tredje bindet av Oxford History of England; *From Domesday Book to Magna Carta 1087–1216*. Verket var en milepæl av et betydningsfullt århundre i middelalderens engelske historie. Han skrev også *Medieval England* (1958) i to bind.

Han redigerte også samlinger av Thomas Grays poesi.

## Referanser


## Litteratur
* Galbraith, V. H.: *Austin Lane Poole, 1889–1963*, Oxford University Press 1964. (Bibliografi)
Cher (elv)

**Cher** er en elv sentralt i Frankrike, og en av sideelvene til Loire fra venstre. Den har sitt utspring i departementet Creuse nordøst for Crocq. Elven munner ut i Loire i Villandry, vest for Tours. Lengden er 365 km og nedbørfeltet er på . Cher har en middelvannføring på .

Elven ble rammet av en katastrofal flom i 1940, som ødela Chateau de Chenonceau og andre bygninger langs breddene.

Navnet har sitt opphav i den urindoeuropeiske rota *kʰar*, som betyr «stein».

Departement og byer langs Cher:
* Creuse 
* Allier: Montluçon
* Cher (oppkalt etter elven): Saint-Amand-Montrond, Vierzon
* Loir-et-Cher
* Indre-et-Loire: Tours

De største sideelvene til Cher er (V: venstre, H: høyre):
* (V) Tardes
** (V) Voueize
* (H) Amaron eller Lamaron ved Montluçon
* (H) Aumance ved Meaulne
* (H) Yèvre ved Vierzon, fra Berry
** (V) Auron
* (V) Arnon ved Vierzon, fra Petite-Marche
** (V) Théols
* (H) Sauldre samler vann fra Sologne
* (V) Fouzon over Saint-Aignan

## Referanser


## Eksterne lenker
*
Zhuyin

**Jhuyin Fuhao** (kinesisk: 注音符號 pinyin: *Zhùyīn Fúhào*, vanligvis forkortet *Jhùyīn*) er et alfabetisk romaniseringsystem for kinesisk som nå (2009) hovedsakelig benyttes på Taiwan. De inngående bokstavene er baserte på de strekene som inngår i de kinesiske tegnene.

Jhuyin kalles ofte også **bopomofo** (ㄅㄆㄇㄈ) etter de fire første bokstavene i systemet, på samme vis som alfabetet er oppkalt etter de opprinnelige navn på de to første bokstavene.

## Skriveregler

### Finaler
Tre av bokstavene som benyttes for nasale finalvokaler: ㄣ /en/, ㄤ /ang/ og ㄥ /eng/, benyttes også i kombinasjon med bokstavene ㄧ /i/ og ㄨ /u/ for å angi at de er nasaliserte; slik skal  ㄧㄣ utleses /in/, ㄧㄥ /ing/ og ㄨㄥ /ong/.
Enzo Scifo

**Vincenzo Daniele «Enzo» Scifo** (født 19. februar 1966) er en belgisk fotballtrener og tidligere fotballspiller. I ungdommen ble han av mange betraktet som et av Belgias største talenter.

Foreldrene kom fra Italia. I 1980, da han var 14 år, gikk han til storklubben RSC Anderlecht, hvor han debuterte på seniorlaget i 1983. I 1984 fikk han sin debut for , mot daværende . I 1986 ble han tatt ut i den belgiske VM-troppen som dro til sluttspillet i VM i Mexico, der han scoret et mål i gruppespillet. 

I 1987 gikk han til Inter, men uten særlig suksess. I 1988 gikk han til den franske klubben Bordeaux. Oppholdet hos Bordeaux ble ingen suksess. Auxerres mangeårige trener Guy Roux hadde lenge vært en beundrer av Scifo og meldte sin interesse for ham da han fikk nyss om at Scifo var skjøvet ut i kulden hos Bordeaux. Eierskapet av Scifos kontrakt var delt mellom Inter og Bordeaux. Inter tok ham tilbake sommeren 1989 og sendte ham til . Hos Auxerre viste Scifo storform. Sommeren 1990 spilte han VM i Italia, og ble ansett for en av turneringens beste spillere. Roux benyttet seg av en kontraktfestet rett til å forlenge Scifos opphold i klubben med ytterligere en sesong. Scifo takket for tilliten med en ny glimrende sesong for Auxerre. Da Scifos andre sesong var over, valgte Inter å hente ham tilbake og kompensere Auxerre ved å betale et beløp tilsvarende lønnen Auxerre hadde betalt ham under det toårige oppholdet i klubben. Likevel satset ikke Inter på ham videre. I stedet ble han solgt til . I sin første sesong for Torino hjalp han klubben til finalen i UEFA-cupen, hvor det ble tap for . Etter to sesonger hos Torino, flyttet Scifo tilbake til fransk fotball, hvor han signerte for . I 1997 var han tilbake i Anderlecht, klubben han hadde forlatt 10 år tidligere. Han la opp i 2000, og har i senere tid trent Charleroi, AFC Tubize og Mouscron.

Foruten de ovennevnte VM-sluttspillene deltok han også i USA 1994 og Frankrike 1998. Totalt spilte han 84 landskamper og scoret 18 mål.

## Referanser


## Eksterne lenker
*
Freak

**FREAK** er et rockeband fra Hemnesberget i Nordland. Allerede i 1968 startet medlemmene sitt første band, Twice Dimension, et danseband som spilte country og pop, og i 1970 ble dette til rock- og bluesbandet Kjuus der sjølskrevet materiale og identitet ble introdusert. Navneskiftet til «FREAK» kom våren 1972 da bandmedlemmene fant ut at det var best å ha et engelsk navn hvis man skulle satse for alvor på musikken. Etter en sjølprodusert turné i hele Nordland og Troms forlot gruppa Hemnesberget og dro til København. Her ble de innlosjert på Christiania og ble snart kjent i rockemiljøet i den danske hovedstaden. Bandet ble oppløst høsten 1972 og det skulle gå 10 år før de ble samlet igjen.

I 1990 utga «FREAK» albumet «Spredd før aille vindæ» med låter som «Steingærn», «Langt, langt herifrå» og «Bingo på Mo» og i 1994 kom oppfølgeren «Kom me oss» der tittellåten og sommerlåta «Dorging» ble, og fortsatt er, gjengangere på NRK Nordland.
«FREAK» turnerte flittig på Helgeland på denne tida og var også å se på «Smuget» og «Cruise Café» i Oslo.

Siden 90-tallet har det vært flere utskiftinger i bandet. Sommeren 2007 etter en Rolling Stones-konsert på Valle Hovin stadion dannet de fire opprinnelige medlemmene rockebandet «FREAK»:
* Reidar Sørensen, vokal, 
* Øystein Johansen, gitarer og vokal, 
* Frank Marstokk, trommer og vokal og 
* Odd-Johan Horseng, gitarer, trompet og vokal.
I tillegg er også Erik Nilsson (orgel og piano) og Arnt Fredrik Hansen (bass og vokal), fast med i bandet.

Den opprinnelige bassisten i bandet, Thorleif «Igor Kill» Larsen, dannet countrybandet «Sitting Bulls» og er i dag aktiv med «Igor Kill's Combo».
Også flere andre har vært innom «FREAK», blant andre danske Søren Jacobsen, Mo i Rana-gitaristen Willy Andersen, Holger Kristian Sjåvik (bassist på 90-tallet), Mikaell Olsson (bassist), gitaristen Kato Osmo og Arnt Fredrik Hansen (Bigfoot), bassist på albumet «Svart Hund».

## Diskografi
* *[[Spredd før aille vindæ]]*, album (1990)
* *[[Kom me oss]]*, album (1994)
* *Nordlandshus*, singel (2006)
* *[[Svart hund]]*, album (2009)
*Kefør, singel (2013)
*Rød Jaguar, singel (2013)
*Kryp, singel (2014)
*Storm På Jordæ, singel (2019)

## Eksterne lenker
* 
*
Birgith Reklev

**Birgith Reklev** (født i Trondheim) er en norsk handikappidrettsutøver som har deltatt i paralympiske sommerleker to ganger, der hun har vunnet tre medaljer i svømming, hvorav to gull. 

## Meritter
* Paralympiske sommerleker 1960 (junior, klasse 4)
** Gull i svømming, 25 m rygg
** Gull i svømming, 25 m bryst
* Paralympiske sommerleker 1968
** Bronse i svømming, 50 m rygg (klasse 4)

## Eksterne lenker
* NIF – Norske medaljefordelinger i Paralympics (PDF)
Birte Oddny Larsen

**Birte Oddny Larsen** (født 1957) er en norsk handikappidrettsutøver som har deltatt i paralympiske vinterleker to ganger, der hun har vunnet tre medaljer i friidrett.

## Meritter
* Paralympiske sommerleker 1984
** Sølv i friidrett, kulestøt
** Bronse i friidrett, spydkast
* Paralympiske sommerleker 1988
** Bronse i friidrett, kulestøt

## Referanser


## Eksterne lenker
* NIF – Norske medaljefordelinger i Paralympics (PDF)
Føniksordenen

**Føniksordenen** kan vise til:

*Føniksordenen (Hellas) – en gresk orden
*Føniksordenen (Hohenlohe) – en tysk orden
*I forbindelse med *Harry Potter*-serien:
***[[Harry Potter og Føniksordenen]]* – femte bok i *Harry Potter*-serien
**''Harry Potter og Føniksordenen'' (film) – en film basert på boken
**Harry Potter og Føniksordenen (videospill) – et videospill basert på boken og filmen
**Føniksordenen (Harry Potter) – en fiktiv organisasjon i *Harry Potter*-serien
Bjørn Tangen

**Bjørn Tangen** (født 1952) er en norsk politiker (AP) og tidligere handikappidrettsutøver. Som idrettsutøver som har bl.a. deltatt i paralympiske sommerleker to ganger, der han har vunnet fem medaljer i friidrett, hvorav fire gull. Han har cerebral parese, og konkurrerte i klasse 7 da han var aktiv innen idretten. 

Tangen har sittet i kommunestyret i Aremark kommune i flere kommunestyreperioder. Han ble valgt inn første gang i 1984, og satt da sammenhengende fram til 2001 da han måtte trekke seg på grunn av en ryggoperasjon. Han hadde da to år igjen av perioden sin. I denne perioden var han også varaordfører fra 1995 til 2001, og han satt i formannskapet fra 1992 til 2001. 

Ved kommunestyrevalget 2007 ble han igjen innvalgt i kommunestyret, som en av Arbeiderpartiets seks representanter der. Han satt 2009 som nestleder i kontrollutvalget. Ved siden av politikken var han styremedlem i Halden Arbeiderblad, der han ble valgt inn i mai 2009.

Han er bosatt i Aremark. På fritiden drev han bl.a. med revy.

## Meritter innen idrett
* Paralympiske sommerleker 1980
** Gull i friidrett, diskos
** Gull i friidrett, spydkast
** Sølv i friidrett, kulestøt
* Paralympiske sommerleker 1984
** Gull i friidrett, spydkast
** Gull i friidrett, diskos
* VM 1982 i København – 5. internasjonale cerebral parese games (i København)
** Gull i kulestøt
** Gull i diskos
** Gull i spyd
** 4.-plass i bordtennis
* Uoffisielt VM for utøvere med cerebral parese 1979
** Gull i kulestøt
** Gull i diskos
** Gull i spyd

## Utmerkelser
* Østfolds fylkeskommunes kulturpris for 1980
* Mehens idrettstipend for 1981
* Aremarks kulturpris for 1984
* Halden Arbeiderblads ærespris for 1984

## Referanser


## Eksterne lenker
* NIF – Norske medaljefordelinger i Paralympics (PDF)
Jesu slektsregister

**Jesu slektregister**, slik det er omtalt i *[[Det nye testamentet]],* gir informasjon om Jesu slekt, men i de to redegjørelsene, den ene i *[[Matteusevangeliet]]* og den andre i *[[Lukasevangeliet]]*, er vesentlig forskjellige. *Matteusevangeliet* begynner med Abraham mens *Lukasevangeliet* begynner med Adam. Listene er identiske mellom Abraham og David, men er radikalt forskjellige derfra. Tradisjonelle kristne forskere og teologer (begynnende med Eusebius av Cæsarea på 300-tallet e.Kr.) har fremmet ulike teorier for å forklare hvorfor slektregistrene er så forskjellige, slik som at *Matteusevangeliet* følger slekten til Josef mens *Lukasevangeliet* følger den til Maria. Moderne kritiske forskere, slik som Marcus Borg og John Dominic Crossan, betrakter begge slektstavlene som teologiske konstruksjoner, laget for at den messianske påstanden skal oppfylle de jødiske kriteriene.

Begge omtaler Josef, Jesu fosterfar, men det er en vanlig oppfatning at Matteus lister opp Josefs slektsregister mens Lukas refererer til Marias. I såfall regnes Josefs forfedre tilbake til kongene i tostammeriket og til Salomo, mens Maria omtales som en etterkommer av Natan, en annen sønn av David og Batseba.

Slektsregisteret i Matteus begynner med Abraham. Det begynner med å si «Abraham ble far til Isak, Isak ble far til Jakob ...» og så videre. Det fortsetter gjennom Judas etterkommere til David, og både Tamar, Rahab, Rut og Urias hustru (Batseba) tas med som mødre til henholdsvis Peres,  Boas, Obed og Salomo. Slektslinjen fortsetter gjennom kongene i tostammeriket, men Akasja, Joasj og Amasja samt Jojakim er utelatt. Utelatelse av enkelte slektsledd forekommer også andre steder i Bibelen. Slektslinjen fortsetter gjennom Serubabel og hans etterkommere og avslutter med «Josef, Marias mann. Hun fødte Jesus, han som kalles Kristus». Slektsregisteret i Lukas begynner med å si at Jesus ble holdt for å være sønn av «Josef, sønn av Eli, sønn av Mattat ...» og så videre tilbake til Natan og David og deretter alle forfedrene helt tilbake til Adam. 

En tidlig forklaring på de to forskjellige slektregisterne for Jesus, som forklares av Eusebius av Cæsarea, er at jødisk odelslov opererte med to forskjellige slektskap: den arvemessige og det biologiske. Hvis en mann i felles husholdning døde barnløs skulle en av hans brødre skaffe barn i dennes sted, og dette barnet ble da juridisk sett sønn av den avdøde, selv om han ikke var barnets biologiske far. Ifølge Eusebius’ kirkehistorie forekom dette i slektleddet før Josef, som regnes som Jesu far. Jakob oppreiste da en sønn for sin avdøde halvbror Heli. Biologisk er det altså Matteusevangeliet som er riktig, men etter Israels arvelov er det Lukasevangeliet som er korrekt. Denne loven fremmes i Femte Mosebok. 

## Referanser
Æresordenen (Hellas)

**Æresordenen** (gresk: Τάγμα της Τιμής) er en gresk orden. Den ble innstiftet ved lov av 18. august 1975. Ordenen kan tildeles både grekere og utlendinger. *Æresordenen* ble opprettet som erstatning for den kongelige *[[Georg Is orden]]*, som ble avskaffet da Hellas i 1975 gikk over til republikansk statsform. Republikkens president er ordenens stormester. *Æresordenen* rangerer etter *[[Frelserens orden]]*, men foran *[[Føniksordenen (Hellas)|Føniksordenen]]* og *[[Velgjørenhetens orden (Hellas)|Velgjørenhetens orden]]* i dagens greske ordensvesen.

## Inndeling
*Æresordenen* er delt inn i fem klasser:
*Storkors
*Storkommandør
*Kommandør
*Gullkors
*Sølvkors

## Insignier
Insigniene for *Æresordenen* fant sin endelige form i 1984. Ordenstegnet består siden da av et blåemaljert kors med armer som smalner inn mot korsmidten. Midtmedaljongen bærer et portrett av gudinnen Athene i profil, i gullrelieff på blå bakgrunn. Medaljongen er omgitt av en bord i hvit emalje der innskriften «Ο ΑΓΑΘΟΣ ΜΟΝΟΣ ΤΙΜΗΤΕΟΣ» (*bare den rettferdige skal æres*) er plassert. Baksiden bærer Hellas' riksvåpen omgitt av innskriften «ΕΛΛΗΝΙΚΗ ΔΗΜΟΚΡΑΤΙΑ 1975» (*Hellenske republikk 1975*). Ordensstjernen har åtte grupper av tagger og bærer hele ordenskorset. Ordensbåndet er mørk blått med mørk gule kantstriper. 

## Tildeling
*Æresordenen* tildeles greske statsborgere som har utmerket seg med fortjenester av fedrelandet. Innsats i alle sektorer, offentlig tjeneste, handel, skipsfart, industri, vitenskap, kunst og litteratur kan hedres ved tildeling av ordenen. Republikkens statsminister utnevnes alltid til storkors av *Æresordenen*. Ordenen benyttes også til belønning av innsats i forsvaret, kystvakten, politiet og brannvesenet. Ordenen tildeles da etter mottagerens rang. *Æresordenen* kan også tildeles utlendinger som har bidratt til å heve Hellas' stilling utenlands. 

## Kilder
* Dimitris Giannogolou: «Greece» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1166–1168.
*Dimitri Romanoff: *The orders, medals and history of Greece*, Rungsted Kyst: Balkan Heritage, 1987.

## Eksterne lenker
* The Order of Honour *Presidency of the Hellenic Republic*
Cevennene

**Cevennene** (fransk: *Cévennes*) er en fjellkjede i sørlige og sentrale deler av Frankrike, som dekker deler av departementene Gard, Lozère, Ardèche og Haute-Loire.

Ordet *Cevennene* kommer av det galliske *Cebenna* («fjellrygg»*)*, som ble latinisert av Julius Cæsar til *Cevenna*.

Cevennene er en del av Massif Central. Den går fra Montagne Noire og nordøstover til Monts du Vivarais. Det høyeste punktet er Mont Lozère på 1&nbsp;699 m. En annen høy fjelltopp er Mont Aigoual på 1&nbsp;567 m. Flere elver springer ut fra Cevennene; Loire, Allier og Tarn renner mot Atlanterhavet, Ardèche og sideelvene Chassezac, Cèze og Gardon renner ut i Rhône. Vidourle, Hérault og Dourbie munner ut i Middelhavet. Regionen inneholder en nasjonalpark, Parc National des Cévennes, opprettet i 1970 og Parc Naturel Régional des Monts d'Ardèche. 

Området er kjent for sine samfunn av protestanter eller hugenotter. I Louis XIVs regjeringstid flyktet de fleste hugenottene fra Frankrike, særlig etter opphevingen av det nantiske edikt i 1685. Samfunnet i Cevennene holdt seg derimot i ro, og var vernet av det åslendte landskapet. I 1702 gikk denne folkegruppen, kalt camisarder, imot monarkiet. De to sidene ble enige om fred i 1715.

Cévennes nasjonalpark ble etablert i 1970. Sammen med Caussesplatået ble Cevennene i 2011 innskrevet på UNESCOs verdensarvliste som «Causses og Cévennes, et beitelandskap ved Middelhavet.»

Sainte-Enimie - 2002-07-15.jpg|Landsbyen St. Enimie og kløfta Gorges du Tarn

## Referanser


## Eksterne lenker
* 
* Turisme i Cevennene
Casper Caspersen

**Casper Caspersen** (født i Oslo) er en norsk handikappidrettsutøver som har deltatt i paralympiske sommerleker to ganger, der han har vunnet tre medaljer i bordtennis og bueskyting. 

## Meritter
* Paralympiske sommerleker 1976
** Gull i bueskyting, novice-runde
** Bronse i bordtennis, double (sammen Jan Erik Stenberg) 
* Paralympiske sommerleker 1980
** Bronse i bordtennis, double (sammen Jan Erik Stenberg) 

## Eksterne lenker
* NIF – Norske medaljefordelinger i Paralympics (PDF)
Jan Erik Stenberg

**Jan Erik Stenberg** (født 19. januar 1944 i Skiptvet, død 18. mars 2009 i Skiptvet) var en norsk handikappidrettsutøver som deltok seks ganger i paralympiske sommerleker, der han tilsammen vant fem medaljer i bordtennis og friidrett. Stenberg var lam og satt i rullestol.

## Meritter
* Paralympiske sommerleker 1968
** Sølv i bordtennis, singel
* Paralympiske sommerleker 1972
** Gull i friidrett, 60 m rullestol
* Paralympiske sommerleker 1976
** Bronse i bordtennis, double (sammen Casper Caspersen) 
* Paralympiske sommerleker 1980
** Bronse i bordtennis, double (sammen Casper Caspersen) 
* Paralympiske sommerleker 1988
** Sølv i bordtennis, double (sammen Svein B. Simensen) 
* VM 1990 i bordtennis
** Sølv, lag
* EM 1991 i bordtennis
** Bronse, singel

## Eksterne lenker
* NIF – Norske medaljefordelinger i Paralympics (PDF)
* Profil, International Paralympic Table Tennis Committee